لولا حواء وقلت لم أفهم السؤال، الإشكال بيّن يا مولانا لو أمعنت النظر قليلا بالحديث. نقل البخاري له لا يعني أنه حقيقي لأنه ينافي العقل، كيف لم تخن أنثى زوجها لولا حوّاء إذا لم يك قبلها أو لولاها أنثى؟ ولم ثمّ أنّه الحديث الوحيد الذي ذُكر فيه اسم حوّاء والاسم أصلا مشكوك فيه وليس موجودا إلا عند اليهود
الله يرضى عليك يا صديقي ، ويحبك ، ويكرمك : بلاش تتكلم فيما لا تحسن .. أرجوك.  ما هو بيقول أنه عشان هي أول أنثى ، وعملت كده ، فكان كل بناتها عندهن نفس الطبع.  زي في الحديث الآخر : "فنسي آدم ، فنسيت ذريته ، وجحد آدم ، فجحد ذريته"  يعني لأنه أبو البشر ، فصار كل البشر مثله.  فين منافاة العقل؟!  ومش دا الحديث الوحيد اللي مذكور فيه حواء ولا حاجة ، أحاديث صحيحة كثيرة ذكر فيها اسم حواء ، ثم إنه مش البخاري بس اللي رواه أصلًا ، موجود في سنن ابن ماجة ، وفي مسند أحمد ، بس هيكون عيب قوي يعني لو إحنا بنستشهد للبخاري بغيره.  واسمها أيضًا مذكور في تفاسير السلف ونقولاتهم ، إنت اللي ناقصك تبحث بس شوية.  دا أولًا. ثانيًا : ما فيش حاجة اسمها أرد حديث مفرد كده لمنافاته للعقل ، دا مش منهج علمي ، دا منهج اشتهائي تتخير فيه الأحاديث اللي مش عاجباك وتقول دي مش صحيح.  الأحاديث لها منهج في قبولها وردها سهر عليه علماء أكابر ، عندك منهج "علمي" "موضوعي" لقبول ورد الأحاديث ، هاته ، ما عندكش وهتقعد تقول عقلي وما عقليش ، يبقى دا مش شغلتك مع احترامي لشخصك الكريم وسيب العلم لناسه. كل سنة وأنت طيب.